cyanic-selkie/wikianc huggingface dataset:
Temppeliaukion kirkko
Arkkitehtuuri ja sisustus
thumb|Osa lehteriä ja urut. Peruskallioon louhittuun tilaan astutaan portaita nousematta suoraan kadun tasosta. Vapaamuotoinen soikeahko kirkkosali kylpee päivänvalossa kallioseinän ja kattokupolin välissä leveydeltään vaihtelevan kattoikkuna-alueen ansiosta. Ikkuna-alueella on kupolia kannattelemassa 180 eri pituista säteittäispalkkia. Sekä palkit että kupolin kantava rakenne ovat teräsbetonia. Kupoli on salissa ainoa matemaattinen muoto. Valon määrä jakautuu salin eri osille niiden keskinäisen arvojärjestyksen mukaisesti. Siten kattoikkuna antaa arvokkaimmalle tapahtumapaikalle eli alttarialueelle salin muihin osiin verrattuna eniten valoa korostaen taideteosta, jonka luovat kallionhalkeama, risti ja alttarirakennelmat. Kupolin ja lehterin verhouspinnat ovat patinoimatonta kuparia: kupolissa raollista nauhaa ja lehterissä ponttipaneeliksi taivutettua levyä. Lattia on hiottua betonia, saarnatuoli teräsbetonia, samoin kuin lehterin jalustarakennelmat, jotka sisältävät sakastin ja ilmanvaihtokanavia.
Suomalaisten suunnitteleman sisustuksen värit pohjautuvat graniitin sävyihin: punaiseen, sinipunaiseen ja harmaaseen. Krusifiksin, kyntteliköt ja kastemaljan on takonut taiteilija Kauko Moisio. Tekstiilit on suunnitellut taiteilija Tellervo Strömmer. Urut on valmistanut Urkurakentamo Veikko Virtanen. Äänikertoja on 43 ja pillejä 3001. Urkujen ulkoasu on kirkon arkkitehtien käsialaa.
Kaikkiaan salissa saa samanaikaisesti olla enintään 940 henkeä. Osa istuinpaikoista on sijoitettu lehterille, jolla on lisäksi kolme muuta tärkeätä tehtävää. Lehteri erottaa eteisen salista sekä parantaa akustiikkaa hajottamalla ääntä salissa ja imemällä sitä eteisessä. Lisäksi lehterin kautta puhalletaan raitis ilma sisään. Poistoilma ja kalliosta tuleva vesi ohjataan lattian ja kallion välisestä raosta lattian alla oleviin kanaviin ja putkiin.
Reunarakennuksen toiseen kerrokseen sijoitettuun seurakuntasaliin mahtuu 130 henkeä. Kirkkoa käytetään usein konserttisalina sen erinomaisen akustiikan vuoksi. Kuoroa varten on porrastettu koroke, ja orkesterille on varattu lattia-alaa, joka yleensä on siirrettävin tuolein varustettuna istuinalueena. Konserttien lisäksi Temppeliaukion kirkossa on esitetty muun muassa ooppera Viimeiset kiusaukset puolinäyttämöllisenä versiona vuonna 2007. Temppeliaukio on suosittu myös vihkikirkkona. Kelloja ei Temppeliaukiolla ole, vaan professori Taneli Kuusiston säveltämät kellojen soitot kajahtavat nauhalta ulkokivimuurissa olevien kovaäänisten kautta.
Matkailukohde
Ainoana kohteena Suomesta Temppeliaukion kirkko (nimellä Taivallahden kirkko) on päässyt mukaan italialaiseen teossarjaan I Cento Monumenti (suom. Maailman nähtävyydet, 1980). Teoksen mukaan Temppeliaukion kirkossa järki ja rationaalisuus loivat ihanteellisen paikan niille "mystisille ilmiöille, jotka pakenevat rationaalisia selityksiä, jossa kaikkein moderneimmat ja kaikkein primitiivisimmät materiaalit yhdessä muodostivat uuden ympäristön: syntyi rukoilemista varten tarkoitettu paikka, joka on täysin suojainen – –, tulvillaan valoa, kaunis ja läpikotaisin ’rationaalinen’".
Temppeliaukion kirkko suojeltiin 2004. Suojeluesityksessä Museovirasto toteaa muun muassa: "Temppeliaukion kirkko on omaleimainen, vahvasti suomalaiseksi hengentuotteeksi assosioitu rakennus, joka asettuu orgaanisesti tiiviiseen punatiilisten töölöläisasuinkortteleiden ympäröimään aukioon. Graniitti kirkon näkyvimpänä materiaalina luo sekä luonnonmukaisen että pysyvän vaikutelman, jota kuparikatto, ylälasinauha ja betoninen sisäänkäynti täydentävät".
Kirkko oli peruskorjauksen vuoksi suljettuna loppuvuodesta 2010 kesäkuulle 2011, ja senkin jälkeen remontti jatkui, vaikka matkailijat päästettiin sisään jo kesän aikana. Kirkossa uusittiin ilmastointi, lämmitysjärjestelmä ja äänentoistojärjestelmä. Penkkien puuosat kunnostettiin, ja verhoiluksi tuli sinisen sijasta fuksianpunainen kangas. Entisestä kirkkoherranviraston huoneesta tehtiin morsiushuone, sillä kirkko on suosittu vihkikirkko. Morsiushuoneessa on Wetterhoffin kotiteollisuusopistossa kudottu Tellervo Strömmerin suunnittelema vihkiryijy.
Matkailijoiden käyttämät linja-autot ovat joutuneet lokakuusta 2011 lähtien pysäköimään 400 metrin päähän Eteläiselle Rautatiekadulle. Kirkon luokse ei enää vuosia jatkuneiden valitusten vuoksi saa pysäköidä.
Uhkaus terroriteosta kesällä 2017
Kesäkuussa 2017 uutisoitiin Temppeliaukion kirkkoon kohdistuneesta terroriteon uhasta, minkä vuoksi kirkon sisäänkäynnin eteen tuotiin järeät betoniporsaat. Keväällä ja alkukesällä 2017 oli Euroopassa tehty terrori-iskuja, joiden tekijät olivat ajaneet autoilla suuriin väkijoukkoihin. Silminnäkijöiden mukaan Temppeliaukion kirkon välittömässä läheisyydessä oli 18. kesäkuuta 2017 käynnissä mittava poliisioperaatio. Poliisin mukaan operaatio liittyi rikoksesta epäillyn henkilön kiinniottamiseen, mutta asiaa ei kommentoitu tarkemmin. Myöhemmin poliisi kertoi, että epäiltyä henkilöä ei ollut tavoitettu. Vaikka kirkkoon kohdistunut terroriuhkaus osoittautui perättömäksi, betoniporsaiden päätettiin jäävän paikoilleen. Kirkon turvakäytäntöjä tiukennettiin myös siten, että suurien laukkujen ja salkkujen tuominen sisälle kirkkoon kiellettiin.
Savonia (juna)
Savonia oli VR-yhtymän edeltäjän Valtionrautateiden liikennöimä nimetty erikoispikajunavuoro. Junavuoro aloitti liikennöinnin 1972, tuolloin vielä erikoiskiitojuna-nimikkeellä (EK), Helsingistä Kuopioon. Seuraavana kesänä erikoiskiitojunista tuli erikoispikajunia ja Savonia alkoi liikennöidä Helsingistä Kontiomäelle asti. Vuonna 1987 junan pääteasemaksi tuli Iisalmi. Juna lopetti liikennöinnin vuonna 1993.
Vuoden 1974 aikatauluissa Savonia-juna EP 83 lähti Helsingistä kello 12.00 ja saapui Kontiomäelle kello 20.50. Junan vastakkainen pari EP 84 lähti Kontiomäeltä kello 8.55 ja saapui Helsinkiin 17.30. Juna pysähtyi Riihimäellä, Lahdessa, Kouvolassa, Mikkelissä, Pieksämäellä, Kuopiossa, Iisalmessa ja Kajaanissa.
Vakuutusyhdistys
Vakuutusyhdistys on paikallisesti toimiva, vakuutuksenottajien keskinäiseen vastuuseen perustuva vakuutuslaitos. Yhdistyksen toiminta on rajattua sekä maantieteellisesti että vakuutuslajien osalta.
Vakuutusyhdistysten toiminta Suomessa
Suomessa vakuutusyhdistysten toimintaa säätelee vakuutusyhdistyslaki. Sen mukaan vakuutusyhdistysten maantieteellinen toiminta-alue voi käsittää enintään 40 Suomen kuntaa yhtenäisellä alueella. Rajoitus ei koske kalastusvakuutusyhdistyksiä, joiden toimintaa ohjaa vakuutusyhdistyslain lisäksi laki kaupallisen kalastuksen vakuutustuesta.
Vakuutusyhdistykset voivat harjoittaa vain vapaaehtoista vahinkovakuutusta. Ne eivät voi myöntää henkivakuutuksia eivätkä lakisääteisiä vahinkovakuutuksia kuten liikennevakuutuksia tai lakisääteistä tapaturmavakuutuksia. Käytännössä yhdistykset eivät myönnä myöskään sairaus-, yksityistapaturma- tai matkavakuutuksia.
Vakuutusyhdistysten puolesta lakisääteistä vakuutustoimintaa harjoittaa niiden yhdessä omistama Lähivakuutus.
EY:n vakuutusdirektiivit koskevat vakuutusyhtiöiden lisäksi sellaisia vakuutusyhdistyksiä, joiden maksutulo on yli 5 miljoonaa euroa. Tätä suurempia vakuutusyhdistyksiä koskevat samat taloutta ja vakavaraisuutta koskevat säädökset kuin vakuutusyhtiöitä.
Lisämaksuvelvollisuus
Vakuutusyhdistyksen vakuutuksenottajat ovat vastuussa yhdistyksen sitoumuksista. Vakuutuksenottajalta voidaan laissa mainituissa erityistilanteissa periä vakuutusmaksun lisäksi myös lisämaksua jotta taloudellisissa vaikeuksissa oleva yhdistys voisi vastata sitoumuksistaan. Lisämaksuvelvollisuus on rajattu vakuutuksenottajan yhden vuoden vakuutusmaksujen määrään.
Lisämaksuvelvollisuus voi toteutua tilanteessa, jossa yhdistyksen oma pääoma tai toimintapääoma ei täytä laissa asetettuja vaatimuksia tai selvitystilassa olevan yhdistyksen omaisuus ei riitä velkojen maksamiseen.
Juan Miguel Rodríguez
Juan Miguel Rodríguez (s. 26. toukokuuta 1967) on kuubalainen haulikkoampuja ja olympiamitalisti.
Rodríguez on saavuttanut olympialaisissa Ateenassa 2004 pronssia skeetissä.
The Family That Plays Together
The Family That Plays Together on yhdysvaltalaisen Spirit-yhtyeen toinen, vuonna 1969 julkaistu studioalbumi. Sen on tuottanut Lou Adler. Albumin julkaisi levy-yhtiö Ode Records.
Singlet
Albumilta on vuonna 1969 julkaistu single "I Got a Line on You", joka nousi Top 30 -listalle, mutta se ei juurikaan lisännyt albumimyyntiä.
Uudelleenjulkaisut
Albumin on julkaissut vuonna 2010 Sony Music Entertainment sarjassa Original Album Classics 5xCD (Epic 88697646982 CD2). Paketissa on viisi Spiritin ensimmäistä albumia. Tässä artikkelissa käsitellyn albumin oheen on lisätty ylimääräiset kappaleet:
Iška
Iška on joki Sloveniassa. Iška on Ljubljanican sivujoki, joka taas on Savan sivujoki. Iška on 31 kilometriä pitkä ja sen valuma-alue on 86 neliökilometriä.
Rally Trophy
Pelaaminen
Pelissä ajetaan kilpaa vanhoilla 60- ja 70-luvun ralliautoilla. Pelissä on 42 erikoiskoetta ja 5 maata (Suomi, Ruotsi, Venäjä, Sveitsi ja Kenia). Kaikki autot ja tasot saa ajettavakseen vasta kisoissa menestymisen jälkeen. Pelistä julkaistiin demo, joka sisältää yhden radan ja auton.
Pelin suomenkielisessä versiossa nuotteja lukee entinen rallikuljettaja Rauno Aaltonen.
Kehitys
Rally Trophy kehitettiin puolessatoista vuodessa 15 tekijän voimin.
Julkaisu
Peli julkaistiin 20. marraskuuta 2001 Windowsille. Pelin julkaisu Xboxille kuitenkin peruttiin. Myöhemmin joulukuussa 2002 peliin julkaistiin modauseditori, joka vaatii toimiakseen 3d Studio Maxin.
Pelin oikeudet olivat JoWooDin hallussa, jonka konkurssipesästä oikeudet päätyivät myöhemmin THQ Nordicille. Pelin uudelleenjulkaisu vaatisi peliin lisensoitujen autojen muokkaamista.
Vastaanotto
Peli on saanut GameSpotin arvostelussa arvosanaksi 8.7/10. Eurogamer antoi pelille arvosanaksi 7/10. IGN antoi pelille arvosanaksi 7.6/10.
Autot
Luettelo pelissä olevista autoista:
Olof Lindeman
Lindeman valmistui Kadettikoulusta 1933 ja kävi Sotakorkeakoulun vasta huomattavasti sodan jälkeen vuonna 1958. Vuosina 1933–1939 hän toimi Uudenmaan rakuunarykmentissä kouluttajana. Talvisodan aikana vuosina 1940–1941 hän oli eskadroonan päällikkönä. Jatkosodassa 1941–1944 Lindeman toimi Ryhmä Oinosen esikunnassa osasto- ja toimistopäällikkönä ja Jääkäripataljoona 6:n komentajana.
Claude Jameson
Claude Stanley Jameson (20. tammikuuta 1886 Missouri – 12. helmikuuta 1943 Los Angeles, Kalifornia) oli yhdysvaltalainen jalkapalloilija. Hän pelasi keskushyökkääjänä St. Rose -joukkueessa, joka sai pronssia miesten jalkapallossa vuoden 1904 kesäolympialaisissa St. Louisissa. Hänen veljensä Henry Jameson oli hänen joukkuetoverinsa.
Tsetta
Tsetta otettiin käyttöön 1991. Sen nimi on peräisin latinan lukusanasta septem, 'seitsemän': tsetan kerroin on yhtä kuin 10007.
Olof Lindeman
Sodan jälkeen hän oli toimistopäällikkönä Kevyen prikaatin esikunnassa ja Suomen marsalkka Mannerheimin adjutanttina. Etelä-Uudenmaan sotilaspiirin päällikkönä Lindeman toimi 1953–1956. Uudenmaan Prikaatia hän komensi 1958–1965. Uudenmaan sotilaslääniä hän komensi 1965–1966 ja Lounais-Suomen sotilaslääniä 1966–1971.
Ylennykset
Kornetti 1933, luutnantti 1935, ratsumestari 1940, majuri 1942, everstiluutnantti 1950, eversti 1958, kenraalimajuri 1965, kenraaliluutnantti 1969.
Lapinlahden kunnalliskodin tulipalo
pienoiskuva|upright|Tulipalon uhrien muistomerkki Lapinlahden vanhalla hautausmaalla. Lapinlahden kunnalliskodin tulipalo sattui huhtikuun 22. ja 23. päivien välisenä yönä 1966 Lapinlahden kunnan kunnalliskodin mielisairasosastolla. Onnettomuudessa kuoli heti 29 henkeä, ja sairaalassa menehtyi myöhemmin kaksi henkeä palossa saamiinsa vammoihin. Rakennus ei ollut käyttötarkoitukseensa sopiva, vaan sen rakenteet olivat hyvin palonarat. Myöskään valvontaa ei ollut riittävästi, jotta potilaat olisi ehditty saada ulos. Lapinlahden kunnalliskodin tulipalo on Suomen lähihistorian eniten kuolonuhreja vaatinut tulipalo.
Hirsirakenteinen kaksikerroksinen rakennus oli valmistunut vuonna 1932. Kunnalliskoti sijaitsi noin 1,5 kilometrin päässä kuntakeskuksesta hyväkuntoisen tien varressa. Kunnalliskodin mielisairasosastolla oli 28 vahvistettua hoitopaikkaa, mutta sinne oli ahdettu 36 hoidokkia. Rakennuksen sisätilat olivat ahtaat ja sokkeloiset. Myös henkilökunnasta oli pulaa: lain ja asetusten mukaan mielisairasosastolle olisi vaadittu kuusi koulutettua hoitajaa, mutta Lapinlahden 36 potilaasta huolehti vain kaksi hoitajaa ja keittäjä.
Palon tarkkaa syttymisaikaa ei saatu selville, mutta palohälytys tuli paloasemalle perjantai-iltana kello 23.25. Alakerran asukeista seitsemän onnistui pelastautumaan juoksemalla liekkimereksi muodostuneen käytävän läpi pihalle. Rakennuksessa asuivat yksi hoitaja, hänen kaksi tytärtään ja äitinsä sekä keittäjä. He kaikki, kuten myös yövuorossa ollut hoitaja, selvisivät palosta hengissä. Sen sijaan kaikki rakennuksen yläkertaan majoitetut potilaat saivat surmansa jäätyään liekkeihin. Syttymispaikaksi todettiin miesten puolen tupakkahuone. Sammutustöihin osallistuivat kaikki lähiseudun palokunnat. Rakennuksesta jäi jäljelle vain mustuneen hirsikasan, kuumuudessa vääntyneiden rautasänkyjen ja muun palojätteen keskelle törröttämään jäänyt savupiippu.
Sad
Sad tai SAD voi tarkoittaa seuraavia asioita ja henkilöitä:
Ceviaani
pienoiskuva|Kolme ceviaania (katkoviivat), jotka leikkaavat toisensa [[ceviaanipisteessä. Ceviaanit kohtaavat kolmion sivut (mustat) kantapisteissä ja kantapisteet muodostavat ceviaanikolmion (punainen).]] Ceviaani on geometriassa kolmioon liittyvä jana. Se yhdistää kolmion kärjen ja sen vastaisen sivun tai sivun jatkeella olevaan pisteeseen, joka ei kuitenkaan ole kolmion kärkipiste. Sivun kohtaamispistettä kutsutaan kantapisteeksi.
Nimi Cevian tai cévienne on alun perin annettu italialaisen Giovanni Cevan kunniaksi. Muunkieliset vastineita nimelle ovat muun muassa ,,, , , , ja. Se ei ole vakiinnuttanut asemaansa suomalaisessa termistössä, mutta muunlaisen nimityksen puuttuessa tätä nimitystä voidaan käyttää suorana käännöksenä.
Kolmion eri kärjistä lähtevät ceviaanit voivat kaikki leikata toisensa yhteisessä leikkauspisteessä, ceviaanipisteessä. Tällaisen leikkauspisteen olemassaolon voi todeta Cevan lauseen avulla.
Robert Lewandowski
Robert Lewandowski (s. 21. elokuuta 1988 Varsova) on puolalainen jalkapalloilija, joka edustaa Espanjan Primera Divisiónissa pelaavaa FC Barcelonaa.
Lech Poznań (2008–2010)
Lewandowski siirtyi kesäkuussa 2008 Znicz Pruszkówista toiseen puolalaisseuraan Lech Poznańiin. Hänestä maksettiin 1,5 miljoonan euron siirtokorvaus. Hän teki ensiesiintymisensä joukkueessa heinäkuussa 2008 UEFA Cupin ensimmäisen kierroksen ottelussa azerbaidžanilaista Xəzər-Lənkərania vastaan. Samaisessa ottelussa hän teki myös ensimmäisen maalinsa, joka jäi lopulta ottelun ainoaksi. Kansallisen sarjan ensiesiintymisessään Bełchatówia vastaan Lewandowski onnistui niin ikään maalinteossa. Ensimmäisen kautensa 2008–2009 päätteeksi hän oli maan pääsarjan toiseksi paras maalintekijä 14 osumallaan. Hän voitti Puolan Cupin ja supercupin 2009. Seuraavalla kaudella 2009–2010 hän voitti sarjan maalikuninkuuden 18 maalilla. Kausi päättyi myös joukkueen osalta mestaruusjuhliin.
Borussia Dortmund (2010–2014)
Alkukesän kestäneiden neuvottelujen jälkeen Lewandowski teki lopulta 11. kesäkuuta 2010 nelivuotisen sopimuksen saksalaisseura Borussia Dortmundin kanssa, ja hänestä maksettiin 4,5 miljoonan euron siirtokorvaus. Lewandowski teki ensimmäisen maalinsa uudessa seurassaan paikallisottelussa Schalkea vastaan 19. syyskuuta 2010. Hän teki debyyttikaudellaan 33 bundesliigaottelussa kahdeksan maalia Dortmundin voittaessa mestaruuden. Seuraavalla kaudella Borussia uusi liigamestaruutensa ja Lewandowski viimeisteli 34 ottelussa 22 maalia ja antoi kymmenen maalisyöttöä. Seura voitti samalla kaudella myös Saksan cupin, jonka loppuottelussa hän teki hattutempun Bayern Müncheniä vastaan. Hän oli seitsemällä maalillaan cupin paras maalintekijä.
Lewandowski teki neljä maalia 30. huhtikuuta 2013 Mestarien liigan välieräottelussa Real Madridia vastaan. Hän osui kauden aikana kaikkiaan kymmenen kertaa, mutta jäi tappiollisessa lopputtelussa maaleitta. Bundesliigassa hän viimeisteli 31 ottelussa 24 maalia. Kausi 2013–2014 alkoi DFL-Supercupin voitolla. Hän voitti Bundesliigan maalikuninkuuden tehtyään 20 maalia pelaamissaan 33 ottelussa. 4. tammikuuta 2014 ilmoitettiin Lewandowskin siirrosta Bayern Müncheniin. Hän siirtyi Bayerniin kesällä ilmaiseksi. Dortmund-vuosinaan hän pelasi yhteensä 131 bundesliigaottelua, joissa teki 76 maalia ja antoi 30 maalisyöttöä. Mestarien liigassa hän teki 28 ottelussa 17 maalia ja alusti seitsemän osumaa.
Bayern München (2014–2022)
Kaudella 2014–2015 Lewandowski pelasi Bundesliigassa 31 ottelua ja teki 17 maalia. Bayern voitti tuolloin mestaruuden, kuten viidellä seuraavallakin kaudella.
Lewandowski rikkoi maalintekoennätyksiä 22. syyskuuta 2015, kun hänet otettiin kentälle Wolfsburgia vastaan Bundesliigan ottelussa puoliajalla Bayern Münchenin ollessa 0-1 tappioasemassa. Hän aloitti maalinteon 51. minuutilla ja iski viisi maalia alle yhdeksässä minuutissa ja johdatti joukkueensa 5-1 voittoon.
Lewandowski teki kauden 2019–2020 alusta lukien vähintään yhden maalin 11 ensimmäisessä bundesliigaottelussa. Kaikkiaan maaleja tuona ajanjaksona kertyi 16, ja koronaviruspandemian aiheuttamaan kauden keskeytymiseen mennessä 23 ottelussa 25. Kun kausi pelattiin touko-kesäkuussa loppuun, hän teki vielä kahdeksassa liigaottelussa yhdeksän maalia, ja näin hän voitti maalikuninkuuden 34 maalilla. Mestarien liigassa hän viimeisteli kymmenessä pelaamassaan ottelussa 15 ja syötti kuusi maalia. Hän teki maalin voitokasta loppuottelua lukuun ottamatta kaikissa muissa peleissä, ja voitti liigan maalintekijätilaston.
pienoiskuva|Lewandowski Bayern Münchenin kanssa vuonna 2019.
Yhteensä Lewandowski on pelannut Bayern Münchenissä 190 bundesliigaottelua, joissa hän on viimeistellyt 162 maalia ja antanut 35 maalisyöttöä. Mestarien liigan 62 ottelussa hän on viimeistellyt 51 ja alustanut 15 maalia.
Lewandowski voitti liigan maalikuninkuuden kaudella 2015–2016, jolloin hän teki 30 maalia, 2017–2018 viimeisteltyään 29 maalia, kaudella 2018–2019 osuttuaan 22 kertaa, kaudella 2019–2020 tehtyään 34 maalia ja kaudella 2020–2021 päästyään viimeisen ottelun myötä 41 maaliin, millä hän ohitti Gerd Müllerin lähes 50 vuotta yhden kauden maaliennätyksen. Lisäksi hän viimeisteli 30 maalia kaudella 2016–2017. Hänet valittiin Bundesliigan kauden pelaajaksi 2016–2017. Saksan Cupin hän voitti 2016, 2019 ja 2020, ja oli paras maalintekijä 2017, 2018, 2019 ja 2020. DFL-Supercupin hän voitti 2016, 2017 ja 2018. Kauden 2019–2020 jälkeen Lewandowski on Bundesliigan kaikkien aikojen kolmanneksi paras maalintekijä, edellään vain Gerd Müller ja Klaus Fischer. Syyskuussa 2021 Lewandowski teki yhden maalin Bayernin voittaessa kotonaan Bochumin 7-0. Maalin myötä Lewandowski on tehnyt vähintään yhden maalin 13 perättäisessä Bundesliigan kotiottelussa. Tähän saavutukseen ei ole aiemmin yltänyt yksikään muu pelaaja.
Ceviaani
Ceviaanin pituus
pienoiskuva|Ceviaani tapauksessa, jossa sen kantapaiste jakaa vastaisen sivun a osiin x ja y. Stewartin lauseen mukaan ceviaanin pituus p toteuttaa yhtälön missä a, \, b ja c ovat kolmion sivuja ja x on jaetun sivun a kärjen B puoleinen osa ja y kärjen C puoleinen osa. Ceviaanin pituus saadaan tästä ratkaistua
Ceviaanien pituuksia
Seuraavissa ceviaanien pituuksien lausekkeissa A merkitsee kolmion pinta-alaa, \beta ja \gamma kolmion sivujen b ja c vastaisia kulmia sekä p kolmion piirin puolikasta eli puolipiiriä. Ne ovat kaikki johdettavissa Stewartin lauseesta.
Ceviaanin kantapiste
Kantapiste on ceviaanin leikkauspiste kärjen vastaisella sivulla tai sen jatkeella. Jos kantapiste on kolmion sivulla, se jakaa sivun kahteen osaan. Seuraavien ceviaanien kantapisteiden jako-ominaisuuksia: Kun ceviaanien kantapisteet yhdistää toisiinsa, saadaan uusi kolmio, ceviaanikolmio.
Robert Lewandowski
Barcelona (2022–)
Heinäkuussa 2022 Lewandowski siirtyi Bayern Münchenistä espanjalaiseen FC Barcelonaan 45 miljoonan euron siirtosummalla.
Maajoukkueura
Lewandowski teki ensiesiintymisensä Puolan maajoukkueessa 10. syyskuuta 2008 MM-karsintaottelussa San Marinoa vastaan. Tuossa ottelussa hänestä tuli Puolan maajoukkuehistorian toiseksi nuorin pelaaja, joka on tehnyt maalin ensimmäisessä maaottelussaan (nuorin maalintekijä on Włodzimierz Lubański). Lewandowski teki vuoden 2012 EM-kisojen avausmaalin Kreikkaa vastaan kisojen avausottelussa Łukasz Piszczekin ja Jakub "Kuba" Błaszczykowskin esityöstä. Hän pelasi kisoissa Puolan kaikki kolme ottelua.
Muita huomionosoituksia
Lewandowski valittiin Puolan vuoden urheilupersoonaksi 2015. Hänet on valittu Puolan vuoden jalkapalloilijaksi seitsemän kertaa peräkkäin 2011–2017. Hänet valittiin myös FIFA:n vuoden pelaajaksi 2020.
Escopetarra
thumb|300px|Escopetarra näytteillä YK:n päämajassa Escopetarra on kivääristä valmistettu kitara. Sitä käytetään rauhansymbolina. Nimi on yhdistelmä espanjan haulikkoa tai kivääriä tarkoittavasta sanasta escopeta ja kitaraa tarkoittavasta sanasta guitarra.
Escopetarran keksijä on kolumbialainen rauhanaktivisti César López Bogotássa tapahtuneiden El Nogal Clubin pommi-iskun jälkeen. López näki sotilaan pitelevän kivääriä kuin kitaraa ja sai siitä ajatuksen. Ensimmäinen escopetarra rakennettiin Winchester-kivääristä ja Fender Stratocaster-sähkökitarasta.
Aluksi López valmisti viisi escopetarraa, jotka annettiin kolumbialaiselle muusikolle Juanesille, argentiinalaiselle muusikolle Fito Páezille, YK:n kehitysohjelmalle ja Bogotán kaupunginhallitukselle. Yhden López piti itsellään. Juanes myöhemmin myi omansa 17 000 Yhdysvaltain dollarilla Beverly Hillsissä järjestetyssä henkilömiinojen uhreille järjestetyssä varainkeruutilaisuudessa. Yhdistyneille kansakunnille luovutettua escopetarra oli näytteillä YK:n aseidenriisuntakonferenssissa kesäkuussa 2006.
Vuonna 2006 López hankki 12 käytöstä poistettua AK-47-rynnäkkökivääriä ja aikoo rakentaa niistä lisää escopetarria antaakseen ne suosituille muusikoille, kuten Shakira, Carlos Santana ja Paul McCartney sekä poliitikoille kuten 14. dalai-lamalle. Dalai-lama on kuitenkin torjunut lahjan, koska pitää aseen antamista lahjana sopimattomana.
Zero Nine
Zero Nine on vuonna 1978 perustettu Oulussa vaikuttava heavy rock -yhtye, joka on alun perin lähtöisin Kuusamosta.
Historia
Zero Nine nousi julkisuuteen 1980, jolloin se esitti Levyraadissa kappaleen ”Down the Line” ja voitti kyseisen jakson. Yhtyeen esikoisalbumi Visions, Scenes and Dreams julkaistiin 1982. Samana vuonna ilmestyi Englannissa nauhoitettu albumi Blank Verse, jonka toinen tuottaja oli Ian Gillan. Myöhemmin Zero Ninen tuottajana on toiminut muun muassa T. T. Oksala. Yhtyeelle ovat sanoittaneet useita kappaleita muun muassa Edu Kettunen, Esa Kaartamo, Ilari Niemelä ja Heikki Wiik.
Zero Nine on toiminut lämmittelijänä muun muassa Iron Maidenille, Def Leppardille, Ozzy Osbournelle, AC/DC:lle, ZZ Topille ja Scorpionsille. Yhtyeen viimeisimpiä merkittäviä esiintymisiä maailmanluokan yhtyeiden lämmittelijänä ovat olleet AC/DC:n konsertti Ratinan stadionilla Tampereella vuonna 2010, Whitesnaken konsertti Oulun jäähallissa marraskuussa 2004 sekä Legends of Rock -festivaali Oulun Club Teatriassa joulukuussa 2009 samalla lavalla Alice Cooperin kanssa.
Atto
Atto (tunnus a) on SI-järjestelmän kerrannaisyksikön etuliite, joka tarkoittaa triljoonasosaa (10−18). Esimerkiksi attometri (am) on triljoonasosa metriä.
Zero Nine
Historia
Zero Nine julkaisi yhdeksännen albuminsa IX syyskuussa 2009. Muutaman vuoden hiljaiselon jälkeen bändi aktivoitui jälleen kesällä 2021 ja on soittanut muutamia festivaali- ja klubikeikkoja myös vuosina 2022 ja 2023. pienoiskuva|Zero Nine esiintymässä LankaFesteillä [[Puolanka|Puolangalla 1.7.2023. Kuvassa vasemmalta Timo Käsmä, Kepa Salmirinne ja Mara Mäntyniemi]]
Kokoonpano
Yhtyeellä on ollut koko olemassaolonsa aikana pääasiallisesti sama kokoonpano.
Ennen albumin N. E. Files tekoa basistina toimi Esa ”Elmo” Harju. Alkuperäiskokoonpanon rumpali oli Sika Kukkonen.
Out to Lunch
Out to Lunch on vuonna 1974 julkaistu tunnin pituinen televisio/perhekomediaelokuva. Elokuvan hahmoja esittävät muun muassa Luis Avalos, Jim Boyd, Carol Burnett, Barbara Eden, Morgan Freeman, Elliott Gould, Judy Graubart, Skip Hinnant, Jim Henson, Rita Moreno ja Hattie Winston. Elokuvan on ohjannut Bill Davis. Elokuvassa Muppeteista, Seesamtiestä ja The Electric Companystä tutut hahmot valtaavat ABC Nightly News aseman kuvausryhmän lounastauolla.
Kelopääsky
Kelopääsky (Tachycineta bicolor) on Pohjois-Amerikassa pesivä pääskyihin kuuluva varpuslintu. Se on pienehkö ja pitkisiipinen pääsky, ja sen vartalon yläpuoli vihertävän sininen ja alapuoli valkoinen. Kelopääskyt ovat sosiaalisia lintuja, ne voivat kerääntyä suuriksi parviksi. Lajin ravinto koostuu pääasiassa hyönteisistä.
Koko ja ulkonäkö
Kelopääsky on kooltaan noin 14 cm. Kelopääsky on pienehkö hyvin pitkäsiipinen pääsky. Selästään, päästään ja siivistään laji on väritykseltään kiiltävän vihertävän sininen. Kurkku, rinta ja vatsa ovat puhtaan valkoiset. Nuoret linnut ovat selästään ja päästään ruskehtavia ja valkoisessa rinnassa on myös harmaata. Naaraiden höyhenpuku kehittyy hitaammin kuin koiraan.
Levinneisyys ja elinympäristö
Kelopääsky pesii Pohjois-Amerikan pohjois- ja keskiosissa. Lajin levinneisyyden pohjoisraja noudattaa melko tarkasti puurajaa. Lajin talvehtimisalueet ovat Floridassa sekä Keski-Amerikassa Karibianmeren rannikolla. Lajin elinympäristöä ovat avoimet alueet lähellä vesialueita kuten pellot, suot, niityt, rannat ja majavalampien läheiset alueet.
Ravinto
Kelopääskyjen ravinto koostuu pääasiassa hyönteisistä, joita laji pyydystää ilmasta avoimien maa-alueiden tai veden päältä. Laji syö erityisesti perhosia, kovakuoriaisia ja muurahaisia, mutta myös heinäsirkkoja, korentoja ja vesiperhosia. Toisin kuin monet muut pääskyt kelopääskyt voivat elää pitkiäkin aikoja ilman hyönteisravintoa, jolloin ne syövät marjoja, erityisesti myrttien (Myrica) vahapintaisia marjoja.
Elintavat
Pesimäkauden ulkopuolella kelopääskyt ovat hyvin sosiaalisia lintuja ja voivat kerääntyä hyvin suuriksi jopa satojen tuhansien yksilöiden parviksi yöpymispaikoilleen. Pesimäkauden aikaan ne ovat kuitenkin hyvin tarkkoja reviireistään ja molemmat vanhemmat puolustavat aluetta, joka ulottuu noin 10–15 metrin säteelle pesäpaikasta.
Kelopääskyjen pesimäkausi kestää toukokuulta syyskuulle. Pesä sijaitsee yleensä puunkolossa tai pesälaatikossa. Laji voi rakentaa pesän myös rakennuksiin tai siltarumpuihin. Naaras munii kahdesta kahdeksaan valkoista munaa, joita vain se hautoo kahdesta kolmeen viikkoon. Koiras osallistuu poikasten ruokintaan.
Kelopääskyt muuttavat päiväsaikaan löyhinä parvina ja yöpyvät suurina ryhminä.
Vain kelopääskykoiras laulaa. Linnut pitävät yhteyttä keskenään kutsuäänillä, joita on lajilla 14 erilaista. Lisäksi linnut käyttävät kehonkieltä esimerkiksi värisyttämällä siipiään tai kyyristymällä. Näillä tavoin lintu voi ilmaista aggressiotaan ja lintu käyttää näitä myös pariutuakseen.
Jotta (SI-järjestelmä)
Jotta (tunnus Y) on SI-järjestelmän kerrannaisyksikön etuliite, joka tarkoittaa kvadriljoonakertaista (1024). Esimerkiksi jottametri (Ym) on kvadriljoona metriä.
Jotta otettiin käyttöön vuonna 1991. Sana on peräisin kreikan kielen sanasta ὀκτώ (októ), joka tarkoittaa kahdeksaa – jotan kerroin on yhtä suuri kuin 10008.
12 grammaa kohti hiili-12:ta, hiilen isotooppia, on noin 6,022×1023 atomia tai 0,6 jotta-atomia.
Santa Coloma de Gramenet
Santa Coloma de Gramenet (esp. Santa Coloma de Gramanet, hist. Gramenet de Besòs) on kaupunki Barcelonan maakunnassa Katalonian itsehallintoalueella Espanjassa. Asukasluku oli 117 597 vuonna 2017. Kaupungin erottaa Barcelonasta Besósjoki; välimatka kaupunkien keskustorien välillä on 8 kilometriä.
Suomen Kuvanveistäjäliitto
Suomen Kuvanveistäjäliitto on vuonna 1910 perustettu, kuvanveistoa ja kolmiulotteista ilmaisua pääasiallisena välineenään käyttävien ammattikuvataiteilijoiden valtakunnallinen järjestö. Liitto edistää suomalaista kuvanveistotaidetta ja yleisön kiinnostusta kuvanveistoon. Suomen Kuvanveistäjäliittoon kuuluu 450 jäsentä.
Liitto ylläpitää galleria Sculptoria Helsingin keskustassa, joka on Suomen ainoa kuvanveistotaiteeseen keskittynyt nykytaidegalleria. Lisäksi liitto järjestää temaattisia näyttelyitä. Se myös julkaisee suomalaista kuvanveistotaidetta esitteleviä julkaisuja ja näyttelykatalogeja, sekä järjestää kuvanveistoon liittyviä tapahtumia. Liitto toimii myös alan asiantuntijana ja tiedottajana. Kuvanveistäjäliitto on Suomen Taiteilijaseuran jäsenjärjestö yhdessä muiden kuvataidealan keskeisten taiteilijajärjestöjen kanssa.
Näyttelytoiminta
Liiton vuodesta 1979 lähtien ylläpitämä, Helsingin Etelärannassa sijaitseva Galleria Sculptor esittelee suomalaista kuvanveistotaidetta. Sculptor ylläpitää myös myyntikokoelmaa, jossa on esillä Suomen Kuvanveistäjäliiton jäsenten pienoisveistoksia. Myyntitilassa nostetaan myös jäsenistöstä kuukausittain esille Kuukauden taiteilija, jonka teoksiin ja tuotantoon näyttelyvieraan on mahdollista tutustua laajemmin. Kerran vuodessa Kaapelitehtaalla järjestetään TEOS-niminen teosvälitystapahtumaa yhteistyössä Suomen Taidegraafikoiden kanssa.
Liiton suurhanke Tila haltuun! -nykykuvanveistonäyttely avattiin lokakuussa 2015  Rovaniemen Korundissa. Näyttelyn kuratoi Uppsalan taidemuseon johtaja Daniel Werkmäster ja se esitteli 25 taiteilijan teoksia. Näyttely jatkoi liiton järjestämien suomalaisen kuvanveistotaiteen laajojen esittelyiden perinnettä. Korundia edelsi liiton 100-vuotisjuhlanäyttely Tähtihetkiä, joka järjestettiin v. 2010 Wäinö Aaltosen museossa. Näyttelyn kuratoivat kuvanveistäjä Pekka Jylhä ja museonjohtaja Päivi Kiiski.
Vuodesta 2013 lähtien liitto on ollut vuosittain mukana Tukholman Supermarket-messuilla, sekä järjestänyt muun muassa kutsuttuna näyttelyn Suomen Saksan-instituutissa Berliinissä ja avustanut Royal British Society of Sculptorsin pohjoismaista kuvanveistoa Lontoossa talvella 2015 esittelevän Skulptor-näyttelyn toteuttamisessa.
Liiton historiaa
Lokakuun 10. päivä 1910 kokoontui joukko kuvanveistäjiä Felix Nylundin aloitteesta keskustelemaan oman yhdistyksen perustamisesta kuvanveistäjille. Liiton puheenjohtajaksi valittiin Felix Nylund, varapuheenjohtajaksi Johannes Haapasalo, raha-asioiden hoitajaksi Viktor Malmberg, sihteeriksi Emil Cedercreutz, sekä varajäseniksi Emil Wikström ja Alpo Sailo. Muita perustaja jäseniä oli koko suomen vuosisadanvaihteen kuvanveiston kerma, muun muassa Yrjö Liipola, Walter Runeberg ja Ville Vallgren.
Pro Sculptura -mitali
Kunnianosoitus on myönnetty seuraaville henkilöille tai yhteisöille: Wäinö Aaltonen, Arvo Aho, Marja-Leena Ahola, Veli Aine, Alko-yhtiöt, Marja-Liisa Bell, Bengt von Bonsdorff, Forsmanin kiviveistämö, Göran Green, Maire Gullichsen, Roger Gustafsson, Arttu Halonen, presidentti Tarja Halonen, Essi Renvall, Raimo ja Raini Heino, Helsingin kaupungin taidemuseo, Helsingin Saskiat ry, Helsingin Taidehalli, Jaakko Hemmi, Sara Hildén, Armas Hutri, Hyvinkään kaupunki, Maaretta Jaukkuri, Esko Julin, Yrjö Jäntti, Otso Kantokorpi, Kai Kartio, Urho Kekkonen, Eino Koistinen, Erkki Koponen, Kotkan kaupungin veistospuisto, Erik Kråkström, Väinö Kärkkäinen, Aune Laaksonen, Laura Luostarinen, Loimaan Kivi Ky., Jorma K. Miettinen, Esko Nieminen, Henna ja Pertti Niemistö, Jaakko Numminen, Olli Närvä, Oulun veistoskatu, Oula Pakkala, Juhani Pallasmaa, F. Pehrman, Leena Peltola, Kari Poutasuo, Raimo Utriaisen taidesäätiö, Eero Rantanen, Jenny Rapp, Yrjö Rosola, Aarno Ruusuvuori, Eino Rämänen, Saastamoisen säätiö, Sakari Saarikivi, Matti Saarinen, Jaakko Salminen, Sara Hildénin taidemuseo, Marketta Seppälä, Ulla Shackleton, Suomen Kulttuurirahasto, Suomen Mitalitaiteen Kilta, Tampereen kaupunki, Henry Tanninen, Jorma Tissari, Aimo Tukiainen, Kalervo Tuukanen, Työväen Sivistysliitto, Olli Valkonen, E. J. Vehmas, Pauli Venäläinen, Matti Viherjuuri, Lauri Viljanen, Jouko Voionmaa, Jukka Vikberg, Vexi Salmi.
Vuonna 2015 mitali myönnettiin Mitalitaiteen Killan puheenjohtaja Ilkka Voionmaalle.
Francis Lederer
thumb|upright|Francis Lederer vuonna 1922 Francis Lederer (alun perin František Lederer, 6. marraskuuta 1899 Praha, Itävalta-Unkari – 25. toukokuuta 2000 Palm Springs, Kalifornia) oli tšekkiläissyntyinen yhdysvaltalainen näyttelijä.
Aluksi Lederer esiintyi teatterissa, mutta siirtyi 1920-luvun lopulla elokuvien pariin. Kun poliittinen ilmapiiri kiristyi Saksassa 1930-luvulla, Lederer muutti Yhdysvaltoihin.
Parhaiten hänet muistetaan elokuvista Pandoran lipas (1929) ja Confessions of a Nazi Spy (1939). Ledererin viimeiseksi elokuvaksi jäi Terror Is a Man (1959), mutta hän esiintyi televisio-ohjelmissa vuoteen 1971 asti.
Otto Mäkilä
Otto Fredrik Mäkilä (9. elokuuta 1904 Turku – 19. kesäkuuta 1955 Turku ) oli suomalainen taidemaalari. Mäkilän tunnetuimpia teoksia ovat He näkevät mitä me emme näe 1939 ja Poésie 1938.
Ura
Mäkilän työt ovat unenomaisia, mystisiä ja runollisia. Myöhemmässä tuotannossaan hän etääntyi esittävyydestä ja koki abstraktin muotokielen itselleen aidoimmaksi. Mäkilän tunnetuin teos He näkevät, mitä me emme näe (1939) kuuluu Turun taidemuseon kokoelmiin. Hän maalasi samasta aiheesta pienemmän version, joka oli ensi kertaa esillä Turun taidemuseon näyttelyssä keväällä 2011. Se on yksityisessä omistuksessa, ja sen aitous on varmistettu omistushistorialla. Muita tunnettuja teoksia ovat Satu (1933), Poésie (1938) ja Vaellus (Kolmijalkainen mies, 1940).
1950-luvulla Mäkilän siirtyi uuteen tyyliin ja teki erikoisia "konesommitelmia". Ennen kuolemaansa hän teki muutamia abstrakteja maalauksia.
Mäkilä on tunnetuimpia suomalaisia surrealisteja ja Turun surrealistisen koulukunnan, Ryhmä 9:n perustaja. Häntä on pidetty suomalaisen surrealismin ensimmäisenä edustajana 1930-luvulla. Mäkilä oli vuonna 1934 perustamassa myös Pro Arte -taiteilijaryhmää, joka pyrki edistämään modernistista taidetta.
Suku
Mäkilän isä oli turkulainen puutarhuri Joakim Mäkilä. Hän asui lähes koko ikänsä synnyinkodissaan Ruissalon Villa Romassa. Mäkilän puoliso oli vuodesta 1936 Toimi Mattsén. Heillä on kaksi lasta.
Stéphanie Dubois
Stéphanie Dubois (s. 31. lokakuuta 1986 Laval) on kanadalainen tennispelaaja. Parhaimmillaan hän oli naisten maailmanlistalla kaksinpelissä sijalla 87 tammikuussa 2012. Hän voitti kymmenen ITF-turnausta kaksinpelissä.
Tennisura
Vuonna 2007 Stéphanie Dubois ja Renata Voráčová selviytyivät Bell Challengen nelinpelin finaaliin, mutta hävisivät Christina Fusanolle ja Raquel Kops-Jonesille kahdessa erässä. Vuonna 2008 Dubois pääsi pääsarjaan Australian avoimissa ja Ranskan avoimissa. Wimbledonin ensimmäisen kierroksen ottelussa Duboisilla oli kolme ottelupalloa kahdeksanneksi sijoitettua Anna Tšakvetadzea vastaan, mutta ei pystynyt hyödyntämään niitä ja hävisi ottelun luvuin 2–6, 6–1, 8–6.
Vuonna 2009 Dubois voitti Vancouverissa 75 000 dollarin ITF-turnauksen loppuottelussa ykköseksi sijoitetun Sania Mirzan kolmessa erässä 1–6, 6–4, 6–4. Yhdysvaltain avoimissa hän voitti Kristina Mladenovicin ensimmäisellä kierroksella, kunnes hävisi Sorana Cîrstealle toisella kierroksella.
Vuoden 2010 Ranskan avoimissa Dubois hävisi ensimmäisellä kierroksella Stephanie Cohen-Alorolle luvuin 6–7, 6–1, 6–3.
Dubois lopetti uransa syyskuussa 2014.
Roar Ljøkelsøy
Roar Ljøkelsøy (s. 31. toukokuuta 1976 Orkdal, Norja) on norjalainen entinen mäkihyppääjä.
Ljøkelsøy oli pitkän aikaa maailmancupin keskikastin hyppääjä. Mika Kojonkosken tultua Norjan mäkihyppyjoukkueen valmentajaksi koki Ljøkelsøyn ura muiden norjalaishyppääjien tavoin nousukauden. Uransa ensimmäisen maailmancupin osakilpailuvoiton Ljøkelsøy saavutti 26 vuoden iässä 25. tammikuuta 2003. Maailmancupin kaudella 2003–2004 Ljøkelsøy taisteli Janne Ahosen kanssa cupin kokonaiskilpailun voitosta viimeiseen osakilpailuun saakka mutta jäi kuitenkin kokonaispisteissä kakkossijalle 10 pisteen erolla. Sama asetelma toistui myös kaudella 2004–2005, vaikka kilpailut kauden mittaan olivatkin melkoista Ahosen ylivoimaa.
Vuonna 2004 Ljøkelsøy voitti Planicassa lentomäen MM-kisoissa sekä henkilökohtaisen että joukkuekultamitalin. Oberstdorfin MM-hiihdoissa 2005 Ljøkelsøy voitti suurmäen hopeaa ja suurmäen joukkuekilpailussa pronssia. Hän uusi lentomäessä sekä henkilökohtaisen että joukkuemaailmanmestaruuden myös Kulmissa 2006. Vuoden 2006 talviolympialaisissa hän voitti pronssia normaalimäessä ja joukkuekilpailussa. Sapporon MM-kilpailuissa 2007 hän sai pronssia suurmäessä ja hopeaa joukkuekilpailussa.
Seuratasolla Ljøkelsøy edustaa Orkdal IL:ää.
Gamalielin evankeliumi
Gamalielin evankeliumi on nimitys apokryfiselle kirjoitukselle, joka kertoo Pontius Pilatuksen vaiheista Jeesuksen noustua kuolleista. Evankeliumi on laitettu farisealaisen Gamalielin nimiin. Hänet mainitaan Apostolien teoissa kahdesti.
Ihmissilmä
Ihmisen silmä on kolmen kalvon muodostama "pallo", silmämuna, jonka näköhermo ja silmälihakset kiinnittävät silmäkuoppaan.
Rakenne
right|300px|Ihmisen silmän rakenne. Huomaa, ettei kaikkien eläinten silmien rakenne ole sama kuin ihmisellä. thumb|right|Silmänliikuttajalihakset Silmän valoa aistivat solut (sauvat ja tapit) muodostavat yhdessä niistä lähtevien hermosolujen kanssa levymäisen verkkokalvon, joka sijaitsee silmän takaosassa ja jonka hermosolut yhdistyvät lopulta näköhermoksi. Tavallisesti ihmisellä on kolmenlaisia tappisoluja, jotka aktivoituvat herkimmin punaisesta, vihreästä ja sinisestä valosta. Sauvasoluja on vain yhdenlaisia: ne eivät kykene yksinään erottelemaan värejä, mutta toimivat tappisoluja paremmin hämärässä. Karkeasti ottaen voidaan sanoa, että tappisolut reagoivat väreihin, kun taas sauvasolut mahdollistavat hämärässä näkemisen.
Gamalielin evankeliumi
Teksti tunnetaan kreikankielisenä. Se on alun perin ollut kirjoitettu koptiksi, joskin se on hyödyntänyt kreikkalaista lähdeaineistoa. Nimityksen ”Gamalielin evankeliumi” on antanut A. Baumstark, joka havaitsi tiettyjä yhtäläisyyksiä joukossa koptilaisia tekstikatkelmia. Myös Lacau piti osia omana evankeliuminaan. Reveillout oli otaksunut näiden olevan osa Kahdentoista apostolin evankeliumia. Baumstarkin mukaan evankeliumi on kirjoitettu 400-luvulla.
Ihmissilmä
Rakenne
Silmämunan kalvoista uloin on kovakalvo (sclera). Silmän etuosassa sijaitsee hieman kupera, kellonlasin muotoinen sarveiskalvo (cornea), joka on läpinäkyvä.
Ṣād
pienoiskuva|Ṣād-kirjaimen itsenäinen muoto. Ṣād on arabialaisen kirjaimiston 14. kirjain. Sen itsenäinen muoto on ص ja sen äännearvo arabiassa on. Monissa arabialaista kirjaimistoa käyttävissä kielissä, kuten persiassa, urdussa ja pandžabissa, ṣād äännetään arabiasta poiketen tavallisena s-äänteenä eikä sen ääntämys eroa sīn-kirjaimesta ( س ). Ṣād vastaa heprealaisen kirjaimiston kirjainta tsade (צ).
Ihmissilmä
Rakenne
Kovakalvon alla on suonikalvo (chorioidea), missä silmävaltimot ja -laskimot muodostavat tiheän suoniverkon. Suonikalvo on kovakalvoon liittynyt kaikkialla paitsi silmämunan etuosassa, missä se väliseinän tavoin painuu silmämunan onteloon heti sarveiskalvon takana. Tämän väliseinän keskellä on pyöreä reikä, mustuainen (pupilli), ja sitä "ympäröivä" värillinen reunus värikalvo eli iiris. Iiriksessä olevat säteittäiset lihakset ja sen reunaa kiertävä rengaslihas voi laajentaa tai supistaa värikalvoa, jolloin se peittää mykiöstä joko suuremman tai pienemmän osan. Suonikalvossa on heti värikalvon takana rengasmainen paksunnos, sädekehä, jossa on samanlaisia ja samalla tavalla toimivia lihaksia kuin värikalvossakin. Sädekehään kiinnittyy ohuilla ripustinsäikeillä lasikirkas kaksoiskupera mykiö eli linssi, joka taittaa ulkoapäin tulevat valosäteet ja luo 180 astetta kiertyneen pienoiskuvan verkkokalvolle. Näkökentän vasen puoli tulee siis verkkokalvon oikealle ja oikea vasemmalle, samoin alapuoli ylös ja yläpuoli alas.
Gamalielin evankeliumi
Evankeliumi on riippuvainen Johanneksen evankeliumista ja lainaa siitä usein. Tämän lisäksi evankeliumiin on todennäköisesti vaikuttanut kirjoitus Pilatuksen teot, joka on osa Nikodemuksen evankeliumia.
Ihmissilmä
Rakenne
Sisin silmämunan kalvoista on verkkokalvo (retina), joka on suonikalvon sisäpinnalle levinnyt näköhermon pää. Verkkokalvo verhoaa vain silmämunan taempaa puoliskoa. Siinä ovat silmän valoherkät solut, sauva- ja tappisolut.
Ṣād
Ṣād liitetään kirjoitettaessa viivalla edeltävään ja seuraavaan kirjaimeen. Kun ṣādia seuraa jokin toinen kirjain, sen viimeinen kaari jätetään piirtämättä ja se korvataan seuraavaan kirjaimeen johtavalla viivalla (esim. صا ṣā, نصو nṣū).
Ihmissilmä
Rakenne
Silmämunaa suojelee ulkoapäin ihopoimujen muodostamat ylempi ja alempi silmäluomi, joiden vapaa reuna on silmäripsien reunustama. Kolmas silmäluomi on vilkkuluomi, joka on ihmisellä surkastunut. Se näkyy silmän sisäkulmassa vain pienenä punertavana jäänteenä. Silmäluomien sisäpintaa sekä silmän näkyvää osaa, "valkuaista", sarveiskalvoa lukuun ottamatta, peittää sidekalvo (conjunctiva).
Ṣād
Ṣādin pohjalta on muodostettu arabialainen kirjain ḍād ( ض ).
Ihmissilmä
Väri
thumb|200px|Yleisin ihmissilmän (värikalvon) väri Suomessa on sininen. Tavallisin silmien väri maailmanlaajuisesti on ruskea. Perimä määrää silmien värin. Yleisimmät värit ovat ruskea, sininen ja vihreä.
Kyyneleet
Silmämunan pinnan pitää kosteana kyynelneste, joka syntyy silmäkuopan ulkoseinässä olevassa kyynelrauhasessa. Tämän rauhasen ulosvievät putket päättyvät sidekalvopussiin ylemmän silmäluomen sisäpinnalle. Sidekalvopussin sisäreunasta alkaa kyynelkanava kaksiaukkoisena ja päättyy nenäonteloon. Kyynelkanavan alkuosassa on laajennus eli kyynelpussi. Päivisin neste poistuu silmästä kyynelkanavan kautta, mutta öisin suurin osa siitä haihtuu ja jättää jälkeensä likaa, kuolleita soluja ja kivennäisaineita eli rähmää. Tulehduksen aikaan rähmää muodostuu paljon valkosoluista, tulehdusjätteistä ja mikrobien eritteistä.
Näköaistimuksen synty
Itse näköaistimus syntyy aivoissa, kun sinne saapuu tietoa hermoimpulsseina näkörataa pitkin aistinsolujen välityksellä. Kuvan tulkitseminen alkaa verkkokalvolla ja jatkuu isoaivojen primaarisella näköalueella takaraivolohkossa. Verkkokalvolla kuva on "ylösalaisin", ja on väitetty, että aivot kääntävät kuvan oikein päin. Viimeaikaisen tutkimuksen valossa näyttää siltä, että mitään kääntämistä ei tapahdu.
Sokea piste
Verkkokalvo peittää silmän takaosan sisäpintaa kaikkialta muualta paitsi näköhermonpään kohdalta. Näköhermonpää sijaitsee silmänpohjassa tarkan näkemisen pisteestä nenään päin n. 3-4 mm. Koska näköhermonpäässä ei ole verkkokalvoa, siitä aiheutuu näkökenttään ns. fysiologinen sokea piste. Silmänpohjan nenänpuoleinen alue vastaa näkökentässä ohimonpuoleista osaa, joten sokea piste sijaitsee katseen kohdistuspisteestä n. 15 astetta ohimoon päin. Sokea piste on laajuudeltaan 5 astetta (kohdistuspisteestä n. 13-18 astetta ohimoon päin). Molempien silmien sokea piste on kohdistuspisteen ohimonpuolella, joten yhteisnäössä toisen silmän näkökenttä kattaa toisen silmän sokean pisteen.
Sokean pisteen voi demonstroida seuraavasti: Katso alla olevan kuvan pistettä oikealla silmällä. Voit havainnoida tähden katsoessasi pistettä kaikilla muilla etäisyyksillä paitsi katsoessasi ruutua n. 40 cm:n päässä silmistäsi, pienellä kuvaruudulla. Kuvaruudun koosta riippuvalla etäisyydellä tähti katoaa näkyvistä, koska siitä muodostuva kuva muodostuu silmänpohjassa näköhermonpään kohdalle = fysiologisen sokean pisteen kohdalle. Vasemmalla silmällä tähteä katsoesasi puolestaan pallukka häviää. center|500px
Heikkohermoisuus
Neurastenia (F48.0) (latinaksi neurasthenia) on kiistelty tautinimeke, joka tarkoittaa hermojen aiheuttamaa heikkoutta, vaikka tautinimike onkin suomennettu joskus virheellisesti heikkohermoisuudeksi. Kyseessä ei siis ole heikko hermosto, vaan hermostosta aiheutuva heikkous. Käytössä on edelleen myös aiempi väsymysoireyhtymä-tautinimike.
Neurastenian pääoireena on ärtyneisyyden lisäksi jatkuvaa henkisen uupumuksen tunnetta vähäisenkin ponnistuksen seurauksena taikka jatkuvaa väsymystä ja heikotusta vähäisenkin fyysisen ponnistelun seurauksena. Henkisellä uupumuksella viitataan tässä yhteydessä tyypillisesti keskittymiskyvyttömyyteen ja ajattelun vaikeutumiseen.
Diagnoosiin vaaditaan edellä mainittujen oireiden lisäksi myös lihassäryn, huimauksen, päänsäryn, unihäiriöiden tai rentoutumiskyvyttömyyden esiintymistä . Krooninen väsymysoireyhtymä ja työuupumus ovat neurastenian erotusdiagnooseja, mikä tarkoittaa sitä, ettei potilaalle voida antaa neurastenia-diagnoosia, jos hän täyttää kroonisen väsymysoireyhtymän tai työuupumuksen diagnostiset kriteerit.
Neurastenia tunnettiin Euroopassa jo 1600-luvulla. Neurastenia sijoitettiin 1900-luvulla laaditussa kansainvälisessä tautiluokituksessa psykiatristen häiriöiden luokkaan F, mutta 2000-luvulla julkaistut tutkimukset viittaavat siihen, että neurastenian oireiksi tulkitut oireet johtuvatkin aivojen ja muun keskushermoston tulehdustilan aiheuttamista elimellisistä vaurioista. Kyseessä onkin siis G-luokkaan kuuluva neurologinen sairaus lihaskipuja aiheuttava aivo-selkäydintulehdus (ME).
Yhdysvaltojen kansallinen lääketieteellinen akatemia Institute of Medicine julkaisi vuonna 2015 suurimman koskaan aiheesta tehdyn tutkimuskatsauksen, jossa päädyttiin suosittamaan luopumista psykiatrisen diagnoosikoodin F48.0 käytöstä, koska lääketieteellinen näyttö ei puolla ajatusta oireiston psykiatrisesta luonteesta. Neurastenia-diagnoosi onkin poistettu jo Yhdysvalloissa ja Kanadassa käytettävästä DSM-tautiluokituksesta.
Strömsundin rautatieasema
Strömsundin rautatieasema on rautatieliikennepaikka Strömsundin kunnan keskustaajamassa Strömsundissä, Ruotsissa. Ulriksforsin ratapiha-alueeseen kuuluva liikennepaikka oli alun perin Inlandsbanan-radalta haarautuvan noin viiden kilometrin mittaisen sivuradan pääteasema.
Liikennepaikka avattiin rajoitetulle liikenteelle 1. joulukuuta 1912, ja yleiselle liikenteelle 1. heinäkuuta 1913. Henkilöliikenne lakkautettiin 23. toukokuuta 1982.
Asemarakennus rakennettiin vuonna 1917, ja se toimii linja-autoasemana. Osaa asema-alueesta käytetään myös Schenker BTL:n kuormausalueena. Ratapihalta johtaa myös vähän käytetty pistoraide SCF Betongelement AB:n tehtaalle, sekä Strömsundin kunnan omistama uuden teollisuusalueen raiteisto ratapihan itäpuolella.
Colgate University
Colgate University on yhdysvaltainen yksityinen yliopisto New Yorkin osavaltiossa Hamiltonissa.
Yliopisto perustettiin vuonna 1819. Se oli aikaisemmilta nimiltään Baptist Education Society of the State of New York (1819–1823), Hamilton Literary & Theological Institution (1823–1846) ja Madison University (1846–1890).